पिता-भाई ने मिलकर मारा, स्पेन में पढ़ी बहनों को नहीं पसंद था पाकिस्तानी शौहर
एक बाप ने अपनी दो सगी बेटियों की हत्या कर दी। इस हत्या में घर के बाकी लोगों ने भी बाप का साथ दिया। हत्या का कारण बस इतना था कि दोनों बहनों ने अपने चचेरे भाई की बीवी बनने से इनकार कर दिया।
पड़ोसी मुल्क पाकिस्तान ऑनर किलिंग के लिए दुनिया भर में बदनाम है। इसी कड़ी में एक और मामला जुड़ा है। जिसमें एक बाप ने अपनी दो सगी बेटियों की हत्या कर दी। इस हत्या में घर के बाकी लोगों ने भी बाप का साथ दिया। हत्या का कारण बस इतना था कि दोनों बहनों ने अपने चचेरे भाई की बीवी बनने से इनकार कर दिया। वे उससे अलग होना चाहती थीं।
यही बात लड़की के पिता को नागवार गुजरी और उसने अपने भाई यानी लड़कियों के ससुर के साथ मिलकर दोनों की हत्या कर दी।
हत्या के बाद आरोपी पिता स्पेन भाग गया था। जहां से उसकी गिरफ्तारी हुई है। जिसके बाद इस जघन्य हत्याकांड ने पूरी दुनिया में सुर्खियां बटोरी।
चचेरे भाई से जबरदस्ती करा दी गई दो बहनों की शादी
24 साल की अनीसा अब्बास और उसकी 21 साल की छोटी बहन आरजू स्पेन में रहती थीं। दोनों ने वहीं रहकर अपनी पढ़ाई पूरी की। आजाद खयालों की अनीसा और आरजू पाकिस्तान लौट कर शादी नहीं करना चाहती थीं।
दूसरी ओर, उनके घर वाले ऐसा करने का दबाव बना रहे थे। पिछले साल अनीसा अनीसा और आरजू को झांसे में रखकर पाकिस्तान लाया गया। उनसे झूठ कहा गया कि पाकिस्तान में उनकी मां बीमार हैं। मां की बीमारी की बात सुनकर दोनों बहनें पाकिस्तान चली आईं; जहां उनकी शादी उनके चचेरे भाइयों से करा दी गई। दोनों बहनें इस रिश्ते के खिलाफ थीं; लेकिन उनकी बात नहीं सुनी गई।
शादी के बाद काफी बदल गई दोनों बहनों की जिंदगी
स्पेन में पढ़ी-लिखीं अनीसा और आरजू की जिंदगी शादी के बाद काफी बदल गई। पाकिस्तान में उसे न अपनी मर्जी के कपड़े पहनने को मिल रहे थे और न हो वो अपने पसंद का काम कर पा रही थीं।
दूसरी ओर, अनीसा और आरजू को शौहर पुराने खयालात के थे। जिसके चलते वे दोनों बहनों पर तमाम तरह की बंदिशें लगाते। वजह है कि धीरे-धीरे दोनों को इस रिश्ते में घुटन होने लगी।
चाचा से ससुर बने शख्स और बाप-भाई ने मिलकर की हत्या
शादी के कुछ महीनों के भीतर की अनीसा और आरजू को लग गया कि उनके लिए इस रिश्ते को निभाना संभव नहीं है। दोनों ने इस टॉक्सिक रिश्ते से दूर होने और स्पेन लौटने का मन बनाया। लेकिन यह बात उनके घरवालों को नागवार गुजरी।
अनीसा और आरजू के पिता ने दोनों की बेरहमी से हत्या कर दी। इस काम में घर के 6 लोगों ने उसकी मदद की।
पुलिस रिपोर्ट के मुताबिक हत्या में अनीसा और आरजू के चाचा यानी ससुर, भाई, और चचेरे भाई भी शामिल थे।
स्टोरी में आगे बढ़ने से पहले पोल पर अपनी राय साझा करते चलें...
हत्या के बाद स्पेन भागा पिता, मां ने दिलाया बेटियों को इंसाफ
बेटियों की हत्या के बाद आरोपी पिता स्पेन भाग गया। इधर, बाकी आरोपियों की गिरफ्तारी हो गई। अनीसा और आरजू की मां इस मामले में चश्मदीद गवाह हैं। उसने अपनी बेटियों की हत्या में शामिल अपने पति और बेटे के खिलाफ गवाही दी।
पाकिस्तान में में हर साल अपनों से मारी जाती हैं 700 लड़कियां
पाकिस्तानी सोसाइटी में ऑनर किलिंग नासूर बन चुका है। पाकिस्तानी मानवाधिकार आयोग के आंकड़ों की मानें तो यहां हर साल लगभग 700 लड़कियां 'ऑनर किलिंग' में मारी जाती हैं। ये आंकड़े सरकारी हैं। वास्तविक स्थिति इससे ज्यादा डरावनी है। पाकिस्तान में काम करने वाली संस्थाओं के मुताबिक ऐसी लड़कियों की तादाद हजारों में है, जिनकी हत्या शान के नाम पर की जाती है। बहुत से मामले पुलिस तक आ ही नहीं पाते। जिसके चलते ये आंकड़े का हिस्सा भी नहीं बनते।
सगे भाई ने की थी कंदील बलोच की हत्या
इससे पहले भी पाकिस्तान में कई ऐसी हत्याएं हो चुकी हैं, जो दुनिया भर में चर्चा के विषय बनीं। 2016 में कंदील बलोच की उसके सगे भाई ने गला दबाकर हत्या कर दी थी। कंदील के आजाद खयालात से उसका भाई खफ़ा था। कंदील की हत्या करने के बाद उसने प्रेस को बताया कि उसे अपनी बहन की जान लेने का कोई दुख नहीं है क्योंकि उसका बर्ताव बर्दाश्त के बाहर हो गया था। हत्या के बाद उसे गिरफ्तार की उम्र कैद की सजा सुनाई गई।